**К О Н С Т А Т И В Е Н П Р О Т О К О Л**

**по чл. 37м, ал. 1 от ЗСПЗЗ**

Днес, 16.02.2024 г., на основание чл.37м, ал.1 от ЗСПЗЗ, във връзка с изискванията на чл.37и, ал.4 и ал.9 от ЗСПЗЗ и в изпълнение на Заповед № РД-04-32/09.02.2024г. на Директора на Областна дирекция „Земеделие“– Перник, се събра комисия в състав :

**Председател:** Анна Цветкова - главен секретар на ОД „Земеделие“- Перник

**Членове:**

1.Вероника Христова – гл. юрисконсулт в ОД „Земеделие”- Перник

2.Севделина Георгиева – гл. експерт в ГДАР, ОД „Земеделие”- Перник

3.Валери Райчев – началник на ОСЗ - Земен

4.Биляна Цветанова – гл. експерт в ОСЗ – Земен

**със задача**: да извърши проверка на всички действащи договори, сключени с ползватели на земеделски земи от ДПФ с начин на трайно ползване „пасища, мери и ливади“ на територията на община Земен и да установи дали са спазени условията на чл.37и ,ал.4 и ал.9 от ЗСПЗЗ.

Спазването на условията се установява на изготвена и предоставена от БАБХ официална справка за всички регистрирани към 1 февруари на текущата година в Интегрираната информационна система на БАБХ животновъдни обекти; собственици или ползватели на регистрирани животновъдни обекти и пасищни селскостопански животни в животновъдни обекти.

Комисията установи, че към 01.02.2024 г. има един действащ договор, сключен по реда на чл.37и, ал.12 от ЗСПЗЗ, за имоти от ДПФ с НТП „пасища, мера“ с обща площ от 169.522 дка IV и V категория, както следва:

- с. Жабляно, имот с идентификатор 29012.1.386 с площ 16.003 дка и НТП пасище, мера, IV категория;2

- с. Жабляно, имот с идентификатор 29012.1.430 с площ 153.519 дка и НТП пасище, мера, V категория.

Договорът е сключен със „Земенея Фарм“ ЕООД. Животновъдният обект се намира в землището на с. Блатешница, община Земен.

Към момента на сключване на договора, общият брой животни на „Земенея Фарм“ ЕООД отговаря на 29.25 животински единици (ЖЕ).

След направена проверка в публикуваната на електронната страница на БАБХ, официална справка по чл.37м, ал.3 от ЗСПЗЗ за всички регистрирани към 1 февруари 2024 година в Интегрираната информационна система на БАБХ животновъдни обекти; собственици или ползватели на регистрирани животновъдни обекти и пасищни селскостопански животни в животновъдни обекти, комисията

**КОНСТАТИРА:**

Според данните от справката към 01.02.2024г. броят животни в животновъдния обект на „Земенея Фарм“ ЕООД е 167 кози, представляващи 25.05 животински единици (ЖЕ).

Съгласно разпоредбата на чл.37м, ал.4 т.1 от ЗСПЗЗ, договорите се изменят, ако намалението на бройките животни (ЖЕ) е с повече от 30% от първоначалния им брой, към момента на сключване на договора. При сключване на Договор №1 /08.10.2020г. бройките ЖЕ са 29.25, а към 01.02.2024г. броя на животинските единици са 25.05 или в случая намалението на броя ЖЕ е с 14.36 % .

Съгласно нормативно определените площи за кози , за този брой животни се разпределят до 30дка за 1 ЖЕ в имот от VIII до X категория на земята, в случая се полагат общо 751,500дка и общо 375,750 дка при категория на земята от I до VII до 15дка за 1 животинска единица.

Към датата на проверката, съгласно данните от „Справка с детайли за ползване на пасища, мери и ливади „Земенея Фарм“ ЕООД ползва имоти с начин на трайно ползване /НТП/-ПМЛ с обща площ от 294.730 дка.

По отношение на ползваните имоти на правно основание с НТП-ПМЛ от „Земенея Фарм“ ЕООД се констатира, че отговарят на изискванията на чл.37и ,ал.4 от ЗСПЗЗ и не подлежат на корекция или прекратяване.

**На основание горните констатации, комисията**

**Р Е Ш И:**

Няма основание за изменение или прекратяване на Договор №1 /08.10.2020 г. за отдаване под аренда на имоти с НТП-ПМЛ от държавния поземлен фонд по реда на чл.37и, ал.12 от ЗСПЗЗ, сключен със „Земенея Фарм“ ЕООД.

**К О М И С И Я:**

**Председател:** Анна Цветкова

/……/п/……/

**Членове:**

1. Вероника Христова

/……/п/……/

1. Севделина Георгиева

/……/п/……/

1. Валери Райчев

/……/п/.……/

1. Биляна Цветанова

/……/п/……/